A4-0114/98

Πρόταση απόφασης του Συμβουλίου για μέτρα χρηματοδοτικής στήριξης υπέρ των μικρομεσαίων επιχειρήσεων (ΜΜΕ) καινοτομίας που δημιουργούν θέσεις απασχόλησης (COM(98)0026 - C4-0138/98 - 98/0024(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 2

>Αρχικό κείμενο>

2. ότι το έκτακτο Ευρωπαϊκό Συμβούλιο για την απασχόληση, που συνήλθε στο Λουξεμβούργο στις 20 και 21 Νοεμβρίου 1997, εξέφρασε την ικανοποίησή του για την πρωτοβουλία για την ανάπτυξη και την απασχόληση του Ευρωπαϊκού Κοινοβουλίου να ενισχύσει τους πόρους του προϋπολογισμού που διατίθενται για την απασχόληση[semigr ] ότι το Ευρωπαϊκό Συμβούλιο καλεί την Επιτροπή να υποβάλει το συντομότερο δυνατό προτάσεις για νέα χρηματοδοτικά μέσα για τη στήριξη των ΜΜΕ καινοτομίας που δημιουργούν θέσεις απασχόλησης, ώστε να καταστεί δυνατή η ταχεία έγκρισή τους από το Συμβούλιο[semigr ] ότι τα νέα μέσα πρέπει να ενισχύσουν τον Ευρωπαϊκό Μηχανισμό για τις Τεχνολογίες (ΕΝΤ), τον οποίο χρηματοδοτεί η ΕΓΕπ και διαχειρίζεται το ΕΤΕ, με τη δημιουργία μιας «θυρίδας επιχειρηματικών κεφαλαίων», τη στήριξη της δημιουργίας διακρατικών κοινών επιχειρήσεων μεταξύ ΜΜΕ στην ΕΕ και τη δημιουργία, στο πλαίσιο του ΕΤΕ, ενός ειδικού ταμείου εγγυήσεων για τη διευκόλυνση της ανάληψης κινδύνων από τους οργανισμούς που χρηματοδοτούν ΜΜΕ[semigr ]

>Κείμενο μετά την ψηφοφορία στο ΕΚ>

2. ότι το έκτακτο Ευρωπαϊκό Συμβούλιο για την απασχόληση, που συνήλθε στο Λουξεμβούργο στις 20 και 21 Νοεμβρίου 1997, εξέφρασε την ικανοποίησή του

για το ψήφισμα της 21ης Οκτωβρίου 1997 σχετικά με τη συμβολή του Ευρωπαϊκού Κοινοβουλίου στην έκτακτη συνεδρίαση του Ευρωπαϊκού Συμβουλίου για την απασχόληση και την πρωτοβουλία του Ευρωπαϊκού Κοινοβουλίου να ενισχύσει τους πόρους του προϋπολογισμού που διατίθενται για την απασχόληση[semigr ] ότι στην απόφασή του για τον προϋπολογισμό του 1998, το Ευρωπαϊκό Κοινοβούλιο κατόπιν συμφωνίας με το Συμβούλιο δημιούργησε μια ένα νέο τίτλο B5-5 (αγορά εργασίας και τεχνολογική καινοτομία) για την χρηματοδότηση με 450 εκατ. Ecu και για περίοδο 3 ετών (1998-2000) των ΜΜΕ και των καινοτόμων δράσεων και σχεδίων στην αγορά εργασίας[semigr ] ότι το Ευρωπαϊκό Συμβούλιο καλεί την Επιτροπή να υποβάλει το συντομότερο δυνατό προτάσεις για νέα χρηματοδοτικά μέσα για τη στήριξη των ΜΜΕ καινοτομίας που δημιουργούν θέσεις απασχόλησης, ώστε να καταστεί δυνατή η ταχεία έγκρισή τους από το Συμβούλιο[semigr ] ότι τα νέα μέσα πρέπει να ενισχύσουν τον Ευρωπαϊκό Μηχανισμό για τις Τεχνολογίες (ΕΝΤ), τον οποίο χρηματοδοτεί η ΕΓΕπ και διαχειρίζεται το ΕΤΕ, με τη δημιουργία μιας «θυρίδας επιχειρηματικών κεφαλαίων», τη στήριξη της δημιουργίας διακρατικών κοινών επιχειρήσεων μεταξύ ΜΜΕ στην ΕΕ και τη δημιουργία, στο πλαίσιο του ΕΤΕ, ενός ειδικού ταμείου εγγυήσεων για τη διευκόλυνση της ανάληψης κινδύνων από τους οργανισμούς που χρηματοδοτούν ΜΜΕ[semigr ]

(1) Δεν έχει ακόμη δημοσιευθεί στην Επίσημη Εφημερίδα

(Τροπολογία 2)

Αιτιολογική σκέψη 9α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

9α. ότι λόγω της σημασίας της επικέντρωσης χρηματοπιστωτικών πόρων στις ΜΜΕ οι οποίες απασχολούν το πολύ 100 εργαζομένους, απαιτείται από την Επιτροπή να θέσει ως θέμα προτεραιότητας την εφαρμογή της συμφωνίας συνεργασίας η οποία θα συναφθεί με τον ΕΤΕ[semigr ].

(Τροπολογία 18)

Άρθρο 1

>Αρχικό κείμενο>

Θεσπίζεται πρόγραμμα χρηματοδοτικής στήριξης ΜΜΕ καινοτομίας που δημιουργούν θέσεις απασχόλησης, (εφεξής «το πρόγραμμα»), το οποίο έχει ως στόχο να διευκολύνει τη σύσταση και την ανάπτυξη μικρομεσαίων επιχειρήσεων καινοτομίας, όπως αυτές ορίζονται στην σύσταση 96/280/ΕΚ, με τη στήριξη των επενδύσεών τους μέσω της αύξησης των διαθεσίμων χρηματοδοτικών μέσων, και με τον τρόπο αυτό να προωθήσει τη δημιουργία θέσεων απασχόλησης.

>Κείμενο μετά την ψηφοφορία στο ΕΚ>

Θεσπίζεται πρόγραμμα χρηματοδοτικής στήριξης ΜΜΕ καινοτομίας που δημιουργούν θέσεις απασχόλησης, (εφεξής «το πρόγραμμα»), το οποίο έχει ως στόχο να

προωθήσει τη δημιουργία θέσεων απασχόλησης με τη διευκόλυνση και ενίσχυση της σύστασης και ανάπτυξης μικρομεσαίων επιχειρήσεων καινοτομίας, όπως αυτές ορίζονται στην σύσταση 96/280/ΕΚ, με τη στήριξη των επενδύσεών τους μέσω της αύξησης των διαθεσίμων χρηματοδοτικών μέσων. Ένα μέρος του προγράμματος πρέπει να αφιερωθεί στη χρηματοδότηση των ΜΜΕ του τρίτου συστήματος, και συγκεκριμένα σε τομείς όπως η δημόσια υγεία, η εκπαίδευση και τα πολιτιστικά θέματα. Κατά την εφαρμογή του προγράμματος, δίδεται προτεραιότητα σε μικρές επιχειρήσεις που απασχολούν το πολύ 100 εργαζόμενους.

(Τροπολογία 4 )

Άρθρο 2

>Αρχικό κείμενο>

Το πρόγραμμα περιλαμβάνει τρεις συμπληρωματικούς μηχανισμούς: ένα μηχανισμό επιχειρηματικών κεφαλαίων («ενισχύσεις εκκίνησης του ΕΜΤ") υπό τη διαχείριση του Ευρωπαϊκού Ταμείου Επενδύσεων (ΕΤΕ), ένα μηχανισμό χρηματοδοτικών συνεισφορών για τη στήριξη της δημιουργίας διακρατικών κοινών επιχειρήσεων από ΜΜΕ στην Ευρωπαϊκή Ένωση («Joint European Venture») υπό τη διαχείριση της Επιτροπής και ένα μηχανισμό εγγυήσεων («μηχανισμός εγγυήσεων υπέρ των ΜΜΕ») υπό τη διαχείριση του ΕΤΕ.

>Κείμενο μετά την ψηφοφορία στο ΕΚ>

Το πρόγραμμα περιλαμβάνει τρεις συμπληρωματικούς μηχανισμούς: ένα μηχανισμό επιχειρηματικών κεφαλαίων ("

ευρω-ενισχύσεις εκκίνησης») υπό τη διαχείριση του Ευρωπαϊκού Ταμείου Επενδύσεων (ΕΤΕ), ένα μηχανισμό χρηματοδοτικών συνεισφορών για τη στήριξη της δημιουργίας διακρατικών κοινών επιχειρήσεων από ΜΜΕ στην Ευρωπαϊκή Ένωση («Joint European Venture») υπό τη διαχείριση της Επιτροπής και ένα μηχανισμό εγγυήσεων («μηχανισμός εγγυήσεων υπέρ των ΜΜΕ») υπό τη διαχείριση του ΕΤΕ.

(Τροπολογία 5 )

Άρθρο 3, τίτλος

>Αρχικό κείμενο>

Ενισχύσεις εκκίνησης του ΕΜΤ

>Κείμενο μετά την ψηφοφορία στο ΕΚ>

Ευρω-ενισχύσεις εκκίνησης

(Τροπολογία 16)

Άρθρο 3, παράγραφος 1

>Αρχικό κείμενο>

1. Η Κοινότητα διευκολύνει την απόκτηση συμμετοχών με επιχειρηματικά κεφάλαια σε ΜΜΕ κυρίως κατά τη σύσταση και τα πρώτα στάδια ανάπτυξής τους και/ή σε ΜΜΕ καινοτομίας, μέσω επενδύσεων σε ειδικευμένες εταιρείες κεφαλαίων επιχειρηματικών συμμετοχών, ιδίως μικρού μεγέθους ή νεοσυσταθείσες, περιφερειακής εμβέλειας ή ειδικευμένες σε συγκεκριμένες βιομηχανίες ή τεχνολογίες, ή σε εταιρείες κεφαλαίων επιχειρηματικών συμμετοχών που χρηματοδοτούν την εκμετάλλευση αποτελεσμάτων έρευνας και ανάπτυξης, όπως εκείνες που συνδέονται με κέντρα ερευνών ή με επιστημονικά πάρκα.

>Κείμενο μετά την ψηφοφορία στο ΕΚ>

1. Η Κοινότητα διευκολύνει την απόκτηση συμμετοχών με επιχειρηματικά κεφάλαια σε ΜΜΕ κυρίως κατά τη σύσταση και τα πρώτα στάδια ανάπτυξής τους και/ή σε ΜΜΕ καινοτομίας, μέσω επενδύσεων σε ειδικευμένες εταιρείες κεφαλαίων επιχειρηματικών συμμετοχών, ιδίως:

- μικρού μεγέθους ή νεοσυσταθείσες,

- περιφερειακής εμβέλειας,

- ειδικευμένες σε συγκεκριμένες βιομηχανίες ή τεχνολογίες, ή

- σε εταιρείες κεφαλαίων επιχειρηματικών συμμετοχών που χρηματοδοτούν την εκμετάλλευση αποτελεσμάτων έρευνας και ανάπτυξης μικρομεσαίων επιχειρήσεων που συνδέονται με κέντρα ερευνών ή με επιστημονικά πάρκα.

(Τροπολογία 6)

Άρθρο 4, παράγραφος 2

>Αρχικό κείμενο>

2. Οι επιλέξιμες δαπάνες της παραγράφου 1 στοιχείο α) είναι οι βασικές δαπάνες σχεδιασμού και σύστασης διακρατικής κοινής επιχείρισης όπως αυτή ορίζεται στο παράρτημα ΙΙ σημείο 6, από ευρωπαϊκές ΜΜΕ.

>Κείμενο μετά την ψηφοφορία στο ΕΚ>

2. Οι επιλέξιμες δαπάνες της παραγράφου 1 στοιχείο α) είναι οι βασικές δαπάνες σχεδιασμού και σύστασης διακρατικής κοινής επιχείρισης όπως αυτή ορίζεται στο παράρτημα ΙΙ σημείο 6, από ΜΜΕ .

(Τροπολογία 8)

Άρθρο 5α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 5α

Προώθηση των μηχανισμών

Οι συμφωνίες συνεργασίας Επιτροπής-Ευρωπαϊκού Ταμείου Επενδύσεων των οποίων μνεία γίνεται στα άρθρα 3 και 5 λαμβάνουν υπόψη ότι είναι αναγκαίο διασφαλιστεί η ευρεία διάδοση των συστημάτων που αφορούν τα προγράμματα, ειδικότερα στις γυναίκες επιχειρηματίες.

(Τροπολογία 19)

Άρθρο 6, παράγραφος 1

>Αρχικό κείμενο>

1. Η Επιτροπή υποβάλλει κάθε χρόνο στο Ευρωπαϊκό Κοινοβούλιο και στο Συμβούλιο έκθεση σχετικά με την εφαρμογή της παρούσας απόφασης, ιδίως όσον αφορά τις επιπτώσεις της στην πρόσβαση των ΜΜΕ σε πηγές χρηματοδότησης και τις προοπτικές για τη δημιουργία θέσεων απασχόλησης μακροπρόθεσμα.

>Κείμενο μετά την ψηφοφορία στο ΕΚ>

1. Η Επιτροπή υποβάλλει κάθε χρόνο στο Ευρωπαϊκό Κοινοβούλιο και στο Συμβούλιο έκθεση σχετικά με την εφαρμογή της παρούσας απόφασης, ιδίως όσον αφορά τις επιπτώσεις της στην πρόσβαση των ΜΜΕ σε πηγές χρηματοδότησης και τις προοπτικές για τη δημιουργία θέσεων απασχόλησης μακροπρόθεσμα.

Η έκθεση της Επιτροπής θα περιλαμβάνει αξιολόγηση των διαφόρων συστημάτων.

(Τροπολογία 21)

Άρθρο 6, παράγραφος 2

>Αρχικό κείμενο>

2. Εντός 48 μηνών το αργότερο από την ημερομηνία έγκρισής του, η Επιτροπή παρουσιάζει αξιολόγηση του προγράμματος, ιδίως όσον αφορά τη συνολική του υλοποίηση, τις άμεσες επιπτώσεις του στη δημιουργία θέσεων απασχόλησης και τις προοπτικές για τη δημιουργία θέσεων απασχόλησης μακροπρόθεσμα, με σκοπό ιδίως την εκτίμηση της σκοπιμότητας λήψης μέτρων μετά την αρχική περίοδο.

>Κείμενο μετά την ψηφοφορία στο ΕΚ>

2. Εντός

24 μηνών το αργότερο από την ημερομηνία έγκρισής του και 9 μήνες πριν από τη λήξη ισχύος της παρούσας απόφασης, η Επιτροπή παρουσιάζει αξιολόγηση του προγράμματος, ιδίως όσον αφορά τη συνολική του υλοποίηση, καθώς και την εξάπλωση των δικαιούχων ΜΜΕ ανά μέγεθος και ανά τομέα, την αποδοτικότητα των διαφόρων νομοθετικών ρυθμίσεων, τις άμεσες επιπτώσεις του στη δημιουργία θέσεων απασχόλησης και τις προοπτικές για τη δημιουργία θέσεων απασχόλησης μακροπρόθεσμα, με σκοπό ιδίως την εισήγηση προσαρμογών όσον αφορά την εφαρμογή των νομοθετικών ρυθμίσεων και κατανομή των σχετικών χρηματοδοτικών πόρων, καθώς και την εκτίμηση της σκοπιμότητας λήψης μέτρων μετά την αρχική περίοδο.

(Τροπολογία 11)

Άρθρο 6, παράγραφος 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

2α. Η τελική αξιολόγηση όσον αφορά την απασχόληση πραγματοποιείται από ανεξάρτητο όργανο, λαμβάνοντας ιδιαιτέρως υπόψη τα ακόλουθα στοιχεία:

- ποιότητα των δημιουργούμενων θέσεων εργασίας (δηλ. κοινωνική προστασία, ισότητα, συνδικαλιστικά δικαιώματα),

- τύπος της απασχόλησης (επαγγελματικό επίπεδο, πλήρης ή μερική απασχόληση, τυπική ή μη),

- τομείς και μελλοντικές προοπτικές.

(Τροπολογία 12)

Άρθρο 6α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 6α

Ανακύκλωση υπολοίπων

Τυχόν υπόλοιπα που θα προκύπτουν από μεμονωμένες ενέργειες και δράσεις θα μπορούν να ανακυκλώνονται κατά τη διάρκεια ισχύος του μηχανισμού αυτού, αλλά τελικά όλα τα υπόλοιπα πρέπει να επιστρέφονται εντός, το πολύ, 15 ετών.

(Τροπολογία 13)

Άρθρο 6β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 6β

Έξοδα διαχείρισης

Η Επιτροπή θα διασφαλίσει ότι τα έξοδα διαχείρισης και άλλες επιλέξιμες δαπάνες του ΕΤΕ θα υπολογίζονται βάσει της αποδεκτής πρακτικής στην αγορά και ότι θα χρεώνονται, εάν αυτό κρίνεται αναγκαίο, στις πιστώσεις που διατίθενται για την πρωτοβουλία.

(Τροπολογία 20)

Άρθρο 6γ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 6γ

Ενδιάμεσα χρηματοοικονομικά ιδρύματα

Τα ενδιάμεσα χρηματοοικονομικά ιδρύματα επιλέγονται με ανοικτό και διαφανή τρόπο και, αν χρειαστεί, βάσει διαγωνισμού δι' υποβολής προσφορών.

(Τροπολογία 14)

Άρθρο 7

>Αρχικό κείμενο>

Η παρούσα απόφαση αρχίζει να ισχύει την ημερομηνία έκδοσής της από το Συμβούλιο και καλύπτει περίοδο τριών ετών.

>Κείμενο μετά την ψηφοφορία στο ΕΚ>

Η παρούσα απόφαση αρχίζει να ισχύει την ημερομηνία έκδοσής της από το Συμβούλιο.

Θα παραμείνει εν ισχύι μέχρις ότου πραγματοποιηθούν όλες οι δέουσες επιστροφές, και εγγραφούν στον προϋπολογισμό. Η χρηματοδότηση της απόφασης αυτής θα καλύπτει περίοδο τριών ετών. Βάσει της δεύτερης ετήσιας έκθεσης, η Επιτροπή δύναται να προτείνει στην αρμόδια για τον προϋπολογισμό αρχή να παρατείνει τη χρηματοδότηση για μεγαλύτερο χρονικό διάστημα.

(Τροπολογία 15)

Παράρτημα Ι, τίτλος

>Αρχικό κείμενο>

Μηχανισμός εκκίνησης του ΕΜΤ

>Κείμενο μετά την ψηφοφορία στο ΕΚ>

Ευρω-μηχανισμός εκκίνησης

(να γίνει η αλλαγή σε όλο το Παράρτημα I)

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφοράμέτρα χρηματοδοτικής στήριξης υπέρ των μικρομεσαίων επιχειρήσεων (ΜΜΕ) καινοτομίας που δημιουργούν θέσεις απασχόλησης(COM(98)0026 - C4-0138/98 - 98/0024(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0026 - 98/0024(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 130 της Συνθήκης ΕΚ (C4-0138/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Απασχόλησης και Κοινωνικών Υποθέσεων και τις γνωμοδοτήσεις της Επιτροπής Προϋπολογισμών και της Επιτροπής Οικονομικής, Νομισματικής και Βιομηχανικής Πολιτικής (A4-0114/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.